《远别离》
明代·李进（孟昭）

旧别离，新别离，人生别离无定期。前年郎游蜀山去，今年又客黄河西。

黄河之水直向东海流，滔天捲地无时休。不洗人间离别愁，蜀山峥嵘崄而固。

六龙回日车，猿鸟亦难度。不断人间别离路，别离之情良可伤。

白日苦短关山长。关山长，白日短。凿山填河河又满。

河又满，愁难平，妾颜未老郎无情。